**H O T Ă R Â R E A NR. 162**

**din 21 decembrie 2016**

**aprobarea liniilor prioritare pentru subvenţionarea în anul 2017 de la bugetul local, în baza Legii nr. 34/1998, a asociaţiilor şi fundaţiilor care înfiinţează şi administrează unităţi de asistenţă socială; a componenţei Comisiei de evaluare şi selecţionare a asociaţiilor şi fundaţiilor care înfiinţează şi administrează unităţi de asistenţă socială; a Regulamentului de organizare şi funcţionare al Comisiei, a Grilei de evaluare a asociaţiilor şi fundaţiilor şi a punctajului maxim care poate fi acordat pentru fiecare din criteriile de evaluare**

**Consiliul local al Municipiului Dej,** întrunit în **ședința ordinară** din data de 21 decembrie 2016;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 24.544 din data de 15 noiembrie 2016**,** al Serviciului Public de Asistență Socială din cadrul Primăriei Municipiului Dej, prin care s-a propus aprobarea liniilor prioritare pentru subvenţionarea în anul 2017 de la bugetul local, în baza Legii Nr. 34/1998, a asociaţiilor şi fundaţiilor care înfiinţează şi administrează unităţi de asistenţă socială; a componenţei Comisiei de evaluare şi selecţionare a asociaţiilor şi fundaţiilor care înfiinţează şi administrează unităţi de asistenţă socială, a Regulamentului de organizare şi funcţionare al Comisiei, a Grilei de evaluare a asociaţiilor şi fundaţiilor şi a punctajului maxim care poate fi acordat pentru fiecare din criteriile de evaluare, proiect avizat favorabil în ședința de lucru a Comisiei economice din data de 21 decembrie 2016;

Având în vedere prevederile art. 1, alin. (1) şi (3) din Legea Nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, ale art. 1, alin. (2) şi (3), art. 5, alin. (1) şi (2), art. 6, alin. (1) şi ale art. 7^2 din Anexa 1 „Norme Metodologice de aplicare a prevederilor Legii Nr. 34/1998” aprobate prin Hotărârea Guvernului Nr. 1.153/2001, cu modificările şi completările ulterioare;

În temeiul art. 36, alin. (6), lit. a), pct. 2 şi ale art. 45, alin. (1) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** liniile prioritare pentru subvenţionarea asociaţiilor şi fundaţiilor în anul 2017 de la bugetul local, în baza Legii Nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială:

a) Centre rezidenţiale, centrele care acordă cazare mai mult de 24 de ore

b) Unităţi de îngrijiri la domiciliu

c) Centre de zi

d) Cantine sociale şi alte servicii de acordare a hranei

**Art. 2.** În scopul evaluării şi selecţionării asociaţiilor şi fundaţiilor care înfiinţează şi administrează unităţi de asistenţă socială, în vederea acordării subvenţiilor de la bugetul local

pentru anul 2017, se aprobă componenţa Comisiei de evaluare şi selecţionare a asociaţiilor şi fundaţiilor care înfiinţează şi administrează unităţi de asistenţă socială, după cum urmează:

1. ec. **Șandor Vasile** – președinte;

2. ec. **Cuzdriorean Gabriela** – membru;

3. jr. **Postevca Valentin** – membru;

4. Șef S.P.A.S **Cristea Florin** – membru;

5. consilier **Giurgiu Gheorghe** – membru;

6. ec. **Florea Florina** - secretar

**Art. 3.** **Aprobă** Regulamentul de organizare şi funcţionare al Comisiei de evaluare şi selecţie a asociaţiilor şi fundaţiilor care înfiinţează şi administrează unităţi de asistenţă socială, prevăzut în Anexa Nr. 1, care face parte integrantă din prezenta hotărâre.

**Art. 4.** **Aprobă** Grila de evaluare şi punctajul maxim care poate fi acordat pentru fiecare din criteriile de evaluare, asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, prevăzută în Anexa Nr. 2, care face parte integrantă din prezenta hotărâre.

**Art. 5.** Cu ducerea la îndeplinire a prevederilor prezentei hotărâri se încredințează Direcția Economică şi Serviciul Public de Asistență Socială din cadrul Primăriei Municipiului Dej.

**Preşedinte de şedinţă,**

**Kovrig Anamaria Magdalena**

**Nr. consilieri în funcţie - 19**

**Nr. consilieri prezenţi - 16**

**Nr. voturi pentru - 16**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**